 Hosia 10  Izrel bụ osisi vaịn mebiri emebi. Ọ na-amịrị onwe ya mkpụrụ. Dị ka mkpụrụ ọ mịrị dị ọtụtụ, otú ahụ ka ọ rụworo ọtụtụ ebe ịchụàjà. Dị ka ala ya dị mma, otú ahụ ka ha gwunyeworo ogidi ndị mara mma.Obi ha dị aghụghọ; ugbu a, a ga-ama ha ikpe.Nihi na ugbu a ha ga-asị, Anyị enweghị eze, nihi na anyị atụghị egwu Jehova. Gịnị ka eze ga-emere anyị?Ha na-ekwu naanị okwu, na-aṅụ iyi ụgha, na-agba ndụ; ikpe epuola dị ka ahịhịa na-egbu mmadụ nke puru nebe a kọrọ ihe.Ndị bi na Sameria ga-atụ ụjọ nihi arụsị nwa ehi nke Bet-even; nihi na ndị ya ga-eruru ya uju, tinyere ndị nchụàjà chi ala ọzọ ya, bụ ndị na-enwebu aṅụrị nihi ya, nihi ebube ya, nihi na a ga-esi nebe ha nọ dọrọ ya nagha.A ga-eburukwa ya gaa Asiria ka ọ bụrụ onyinye a ga-enye eze ukwu. Ọ bụ ihere ka Ifrem ga-enweta, ndụmọdụ Izrel ga-eme ya onwe ya ihere.Sameria na eze ya ga-ala niyi, dị ka ome a gbajipụrụ agbajipụ nke tọgbọ nelu mmiri.A ga-ala ebe ndị dị elu dị na Bet-even, bụ mmehie Izrel, niyi. Ogwu na uke ga-etochi ebe ịchụàjà ha. Ndị mmadụ ga-asịkwa ugwu ukwu, Kpuchie anyị! sịkwa ugwu nta, Dakwasị anyị!Izrel, i mehiewo malite nụbọchị Gibia. Ha esighị nebe ahụ pụọ. Agha e busoro ụmụ ajọ omume eruteghị ha na Gibia.M ga-ata ha ahụhụ mgbe m chọrọ. M ga-akpọkọta ndị dị iche iche imegide ha, mgbe a ga-ekokwasị ha njehie abụọ ha.Ifrem bụ nwa ehi e nyere ọzụzụ nke ịzọcha mkpụrụ na-atọ ụtọ; mụ onwe m gabigara olu ya mara mma. M ga-eme ka mmadụ nọkwasị nIfrem. Juda ga-akọ ihe; Jekọb ga-egburiri ya ala.Ghaaranụ onwe unu mkpụrụ nezi omume; jirinụ obiọma ghọọ mkpụrụ. Kọọnụ ala ubi unu, mgbe oge ka dị ịchọ Jehova ruo mgbe ọ ga-abịa nye unu ntụziaka nezi omume.Unu akọwo ihe ọjọọ dị ka ubi. Unu aghọrọwo ajọ omume. Unu eriwo mkpụrụ aghụghọ, nihi na unu tụkwasịrị ụzọ unu obi, tụkwasịkwa ọtụtụ ndị dike unu obi.E nwewo ọgba aghara netiti ndị gị, a ga-ebukọrọ ihe niile dị nobodo gị ndị e wusiri ike otú ahụ Shalman bukọọrọ nụlọ Abel, nụbọchị agha, mgbe a kụriri otu nwaanyị na ụmụ ya.Betel, otú a ka a ga-eme unu, nihi ihe ọjọọ unu nke gabigara ókè. Mgbe chi bọrọ, a ga-ala eze Izrel niyi. 